সিলেট
সিলেট শহরে ২৭টি ওয়ার্ড ও ২১০টি মহল্লা রয়েছে। এর আয়তন ২৬·৫ বর্গ কিলোমিটার। ২০০১ সালের ৯ এপ্রিল সিলেট শহরকে সিলেট সিটি কর্পোরেশনের অধীন করা হয়। সিলেট শহর হবিগঞ্জ, সুনামগঞ্জ, মৌলভীবাজার ও সিলেটের বিভাগীয় শহর হিসেবে ব্যবহৃত হয়। সিলেট সিটি কর্পোরেশন মূলত সিলেট শহরের বর্জ্য ব্যবস্থাপনা, রাস্তা নির্মাণ, ট্রাফিক পরিচালনা ও নিয়ন্ত্রণ, নিবন্ধনসহ আরো অনেক কাজে সংশ্লিষ্ট কাজ সম্পাদন করে। কর্পোরেশনের মেয়র ও ২২জন কমিশনার পুরো শহরের সব ধরনের উন্নয়নের কাজ করে থাকেন।
সিলেটের যুদ্ধ
সিলেটের যুদ্ধ বা সিলেটের আন্দোলন হচ্ছে একটি উল্লেখযোগ্য যুদ্ধ যা বাংলাদেশের স্বাধীনতা যুদ্ধ চলাকালীন সিলেটে অগ্রসরমান মিত্রবাহিনী এবং পাকিস্তানি প্রতিরক্ষাবাহিনীর মধ্যে সংগঠিত হয়। এই যুদ্ধ ৭ ডিসেম্বর থেকে ১৫ ডিসেম্বরের মধ্যে সংগঠিত হয়, এবং এটি ভারতীয় সেনাবাহিনীর প্রথম বিমান হামলা ছিল।